Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Dikgatišo tše di Lego Gona
1. Ke ka baka la’ng re swanetše go amogela tayo ya Modimo?
2 “Tayo” e bolela kotlo, phošollo, taelo le thuto. Moapostola Paulo o ngwadile gore: “Ga go na tayo yeo mo nakong ye e bonagalago e thabiša, eupša e bohloko; lega go le bjalo ka morago ga moo go bao ba tlwaeditšwego ka yona e tšweletša seenywa sa khutšo, e lego toko.” (Baheberu 12:11) Go amogela le go diriša tayo ya Modimo go ka go thuša go kgomarela tsela ya toko gomme ka go rialo gwa go batametša kgaufsi le Modimo yo mokgethwa, Jehofa. (Psalme 99:5) O ka phošollwa ke badumedi-gotee le wena, dilo tšeo o ithutago tšona dibokeng tša Bokriste le ge o ithuta Lentšu la Modimo le dikgatišo tša “molaki yo a botegago.” (Luka 12:42-44) Ruri o tla leboga kudu ge o lemošwa ka selo se itšego seo se nyakago go fetošwa! Eupša go ka nyakega tayo efe ge go dirilwe sebe se segolo?
3 Bahlanka ba Modimo ba ithuta Beibele le dikgatišo tša Bokriste. Ditekanyetšo tša Jehofa di ahla-ahlwa dibokeng tša bona, dikopanong tše dinyenyane le tše dikgolo. Ka baka leo, Bakriste ba tseba seo Jehofa a se nyakago go bona. Go kgaolwa go dirwa ge feela setho sa phuthego se dira sebe se segolo gomme se sa itshole.
4 Ela hloko mohlala wa Mangwalo wa motho yo a kilego a kgaolwa. Phuthego ya Korinthe e ile ya kgotlelela “bootswa bjo bo [bego bo se] gona gaešita le gare ga ditšhaba, gore motho yo mongwe o [be a] tšere mosadi wa tatagwe.” Paulo o ile a kgothaletša Bakorinthe gore ba “gafele motho yo bjalo Sathane gore go senyege nama, e le gore moya o phološwe letšatšing la Morena.” (1 Bakorinthe 5:1-5) Ge a be a kgaolwa gomme ka go rialo a gafelwa Sathane, modiradibe yoo o be a e-ba karolo ya lefase la Diabolo gape. (1 Johane 5:19) Go rakwa ga gagwe go tlošitše tutuetšo e kgopo ya nama ka phuthegong gomme gwa boloka “moya” wa Modimo, goba mokgwa o tutuetšago.—2 Timotheo 4:22; 1 Bakorinthe 5:11-13.
8 Ka gona, go molaleng gore modiradibe o swanetše go ipobola e le gore a hwetše kgaugelo. Lega go le bjalo, go hlabja ke dihlong goba go tshwenyega ka gore sebe se tla tsebja ga se go itshola. “Go itshola” go bolela go “fetoša monagano wa motho” mabapi le boitshwaro bjo bobe, ka baka la go swaba. Motho yo a itsholago o na le ‘pelo e robegilego le e setlegilego’ gomme o nyaka go ‘lokiša phošo’ ge e ba go kgonega.—Psalme 51:17; 2 Bakorinthe 7:11.
Ke ka Baka La’ng o Swanetše go Ipobola Dibe?
10 Ba bangwe bao ba dirilego sebe ba ka bolela gore: ‘Ge ke botša motho sebe sa-ka, nka swanelwa ke go araba dipotšišo tše di lešago dihlong gomme nka kgaolwa. Eupša ge ke ikhomolela, nka phema seo gomme ga go na motho ka phuthegong yo a ka tsogago a tsebile seo.’ Go nagana ka tsela e bjalo ke go hlokomologa ditaba tše dingwe. Ke dife?
14. Ke ka baka la’ng modiradibe a swanetše go latela keletšo ya Jakobo 5:14, 15?
15, 16. Bagolo ba Bakriste ba latela bjang mohlala wo o beilwego ke Modimo, wo o begilwego go Hesekiele 34:15, 16?
15 Ruri Modiši wa rena, Jehofa, o beile mohlala o lerato ge a be a lokolla Bajuda bokgobeng bja Babilona ka 537 B.C.E. le ge a be a lokolla Isiraele ya moya go “Babilona o Mogolo” ka 1919 C.E.! (Kutollo 17:3-5; Bagalatia 6:16) Ka baka leo, o ile a phethagatša kholofetšo ya gagwe e rego: “Dinku tša-ka ke tlo di diša Nna ka nnoši, ka di hutamiša. . . . Tše di timetšexo ke tlo di nyaka; tše di tšitlanexo ke tlo di buša; tše di xobetšexo ke tlo di fapa; tše di babiwaxo ke tlo alafa.”—Hesekiele 34:15, 16.
Ka go swana le badiši ba bogologolo, bagolo ba Bakriste ba “fapa” dinku tša Modimo tše di gobetšego
21. Go ka swaraganwa bjang le ditaba tše dingwe tša ge go dirilwe sebe?
22, 23. Ke ka baka la’ng o swanetše go tšwela pele o amogela tayo ya Modimo?
22 E le gore a amogelwe ke Modimo, Mokriste yo mongwe le yo mongwe o swanetše go ela hloko tayo ya Jehofa. (1 Timotheo 5:20) Ka gona tšeela godimo go phošollwa le ge e le gofe mo o go hwetšago ge o ithuta Mangwalo le dikgatišo tša Bokriste goba ge o e-kwa keletšo yeo e newago dibokeng, dikopanong tše dinyenyane le tše dikgolo tša batho ba Jehofa. Dula o le mafolofolo ka go dira thato ya Jehofa. Ke moka tayo ya Modimo e tla go thuša gore o dule o e-na le lerako la moya—tšhireletšo e matla malebana le sebe e bjalo ka leboto.
Ke ka baka la’ng go ipobola sebe se segolo go swanetše?
Ntšha Moneelo wa go Thekga Modiro wa Rena wa Lefase ka Bophara